TAKO TI NIKAD NEĆE BITI

 Hodao sam mračnim, blago osvijetljenim parkom

 u mračnoj, hladnoj, osamljenoj noći, noseći simbol

 svoje sudbine, simbol svoga neslavnog svršetka,

 propadanja, konačnog tonuća do samog dna svake

 društvene ljestvice, do mjesta groznog, najgroznijeg

 mračnog, punog boli, patnje, krvi, krikova

 slabih individua teroriziranih snagom moći, snagom jakih.

 Ti jaki su takvi, slični tebi, s tvojom vrstom grijeha

 na svojoj zloj, pokvarenoj, ali besmrtnoj duši.

 Vjerujući u besmrtnost duše, uzrokujemo ponovno nastajanje

 takvih bijednika, otpadnika, emocionalnih bogalja koji će svojom

 zlom dušom činiti što su njihovi preci prije činili.

 Hodao je mračnim, opskurno osvijetljenim

 parkom u mračnoj, hladnoj, osamljenoj noći noseći

 simbol svoje sudbine, dugi, krvavi mesarski nož u

 zlim, krvavim, sadističkim rukama.

 Zaglušujući zvuk policijske sirene parao mi

 je uši, a jarka svjetla policijskih automobila

 zaslijepila su me, dok sam odlazio od tijela svoje

 ljubljene, previše obožavane, lakomislene,

 prevrtljive žene.

 Saša Sedmak, 4.b

 Voditelj: Zdravko Seleš, prof.

 Šk.god. 1994./95.